Document ID: /roh_data/filtered/swiss_laws_in_ROHinterleaved.jsonl.gz/7201

This text was translated from FR into Rumantsch Grischun.

Si l’indivision est dénoncée, si un indivis est déclaré en faillite ou si, sa part ayant été saisie, la réalisation en est requise, les autres membres de l’indivision peuvent la continuer après avoir liquidé les droits de leur coindivis ou désintéressé ses créanciers. L’indivis qui se marie peut demander la liquidation de ses droits, sans dénonciation préalable.

Sche l’indivisiun vegn disditga d’in commember u sch’in tal ha fatg concurs u sche la part impegnada d’in dad els vegn realisada, pon ils auters commembers cuntinuar ensemen cun l’indivisiun cun indemnisar l’extrant u ses crediturs. Sch’in commember marida, po el pretender da vegnir indemnisà, e quai senza disditga precedenta.